
16 DR 30.11.2005 

 

 Jadi, apakah pihak kementerian juga akan memperkenalkan ataupun 
sekurang-kurangnya mengeluarkan CD dan dipasarkan kepada pelancong dan juga 
rakyat negara kita untuk mengenali, kalau dia datang ke negeri Kedah lagu Dondang 
Sayang... apa, ya?  Ini adalah penting kerana tanpa lagu hidup kita sepi dan tidak 
bererti, Tuan Pengerusi. 

 Tuan Pengerusi:  Lagu negeri mana tadi?  Kedah? 

 Dato' Paduka Haji Badruddin bin Amiruldin:  Kedah?  Kedah bukan 
Dondang Sayang, Tuan Pengerusi.  Kedah lagu ...[Disampuk].  Bukan lagu Makyong, 
Makyong lagu negeri Perlis. 

 Tuan Pengerusi:  Kedah lagunya Ayam Didik.  Ayam Didik.  [Ketawa] 

 Dato' Paduka Haji Badruddin bin Amiruldin:  Barangkali ada pesara yang 
tahu, saya terlupa namanya.  [Ketawa sambil memandang ke arah galeri awam]  Ada, 
Kedah ada lagunya.  Satu lagi kita dengan lagu keroncong, Tuan Pengerusi. Lagu 
keroncong sudah hilang di serombong radio pada hari ini.  Sedangkan keroncong 
adalah lagu yang mengeroncongkan hidup kita, menyeronokkan hidup kita,  Tetapi 
tidaklah seperti heavy metal atau black metal.   Terima kasih. 

Dato’ Wong Kam Hoong:  Terima kasih Yang Berhormat bagi Jerai.   

Pohon nan tinggi lagi rendang 
Di bawah insan sama bermesra 

Adat pusaka kekal dipegang 
Warisan tetap dipelihara [Tepuk] 

Tuan Pengerusi, kementerian saya merakamkan... 

Tuan Pengerusi:  Yang Berhormat, kalau dapat pantun itu sekali-sekala 
sahaja.  [Ketawa]  Tumpukan kepada jawapan. 

Dato’ Wong Kam Hoong:  Okey, Tuan Pengerusi.  Saya hendak balas pantun 
daripada Yang Berhormat bagi Jerai.  Terima kasih.  Lagu-lagu ini lagu tradisional, lagu 
suku kaum, lagu-lagu yang dinikmati seperti Dondang Sayang, Baba Nyonya dan 
sebagainya adalah dalam bentuk VCD.  Ini telah dan akan diedarkan kepada kelab 
kesenian sekolah, IPTA, IPTS dan juga NGO-NGO, untuk makluman Yang Berhormat 
bagi Jerai.  Ini satu cadangan yang baik. 

Berbalik kepada soalan yang dibangkitkan oleh Yang Berhormat bagi Parit 
tentang fakta bagaimana yang menjadi fokus kajian penyelidikan pengesahan fakta 
sejarah negara. 

[Timbalan Yang di-Pertua (Datuk Lim Si Cheng) mempengerusikan 
Jawatankuasa] 

Datuk Haji Idris bin Haji Haron:  Celahan sedikit, Dato’ Timbalan Menteri.  
Boleh? 

Dato’ Wong Kam Hoong:  Sila. 

Datuk Haji Idris bin Haji Haron:  Terima kasih Tuan Pengerusi, terima kasih 
Dato’ Timbalan Menteri.   

Laut berarus di waktu pagi 
Amatlah banyak ikan tenggiri 

Mulut tidak hangus berkata api 
Begitu juga kalau berjanji 

Jadi, kalau tadi Yang Berhormat sudah berjanji hendak edarkan kepada 
sekolah-sekolah tetapi perlu juga Yang Berhormat ingat bahawa lagu-lagu berbentuk 
CD ini perlu distandardkan formatnya.  Umpamanya Dondang Sayang tadi, sekarang ini 
Dondang Sayang ini telah ditakluki pula oleh Dondang Sayang irama baru dipanggil 
Dondang Sayang Mambo.  Jadi kalau pergi ke Melaka, mulanya itu eloklah, [Membuat 
bunyi irama Dondang Sayang] tetapi bila sudah masuk hujung itu, ia sudah masuk 
mambo.  Bila sudah mambo ini, sudah ada pengaruh budaya Barat dalam Dondang 
Sayang kita.  Jadi standard yang piawai itu, lagu-lagu pusaka yang piawai itu perlulah 
ditekankan oleh pihak kementerian.  Terima kasih, Tuan Pengerusi. 



Jadi, apakah pihak kementerian juga akan memperkenalkan ataupun sekurang-kurangnya mengeluarkan CD dan dipasarkan kepada pelancong dan juga rakyat negara kita untuk mengenali, kalau dia datang ke negeri Kedah lagu Dondang Sayang... apa, ya? Ini adalah penting kerana tanpa lagu hidup kita sepi dan tidak bererti, Tuan Pengerusi. Tuan Pengerusi: Lagu negeri mana tadi? Kedah?. Dato' Paduka Haji Badruddin bin Amiruldin: Kedah? Kedah bukan Dondang Sayang, Tuan Pengerusi. Kedah lagu ...[Disampuk]. Bukan lagu Makyong, Makyong lagu negeri Perlis. Tuan Pengerusi: Kedah lagunya Ayam Didik. Ayam Didik. [Ketawa]. Dato' Paduka Haji Badruddin bin Amiruldin: Barangkali ada pesara yang tahu, saya terlupa namanya. [Ketawa sambil memandang ke arah galeri awam] Ada, Kedah ada lagunya. Satu lagi kita dengan lagu keroncong, Tuan Pengerusi. Lagu keroncong sudah hilang di serombong radio pada hari ini. Sedangkan keroncong adalah lagu yang mengeroncongkan hidup kita, menyeronokkan hidup kita, Tetapi tidaklah seperti heavy metal atau black metal. Terima kasih. Dato' Wong Kam Hoong: Terima kasih Yang Berhormat bagi Jerai. Pohon nan tinggi lagi rendang Di bawah insan sama bermesra. Adat pusaka kekal dipegang Warisan tetap dipelihara [Tepuk]. Tuan Pengerusi, kementerian saya merakamkan... Tuan Pengerusi: Yang Berhormat, kalau dapat pantun itu sekali-sekala sahaja. [Ketawa] Tumpukan kepada jawapan. Dato' Wong Kam Hoong: Okey, Tuan Pengerusi. Saya hendak balas pantun daripada Yang Berhormat bagi Jerai. Terima kasih. Lagu-lagu ini lagu tradisional, lagu suku kaum, lagu-lagu yang dinikmati seperti Dondang Sayang, Baba Nyonya dan sebagainya adalah dalam bentuk VCD. Ini telah dan akan diedarkan kepada kelab kesenian sekolah, IPTA, IPTS dan juga NGO-NGO, untuk makluman Yang Berhormat bagi Jerai. Ini satu cadangan yang baik. Berbalik kepada soalan yang dibangkitkan oleh Yang Berhormat bagi Parit tentang fakta bagaimana yang menjadi fokus kajian penyelidikan pengesahan fakta sejarah negara. [Timbalan Yang di-Pertua (Datuk Lim Si Cheng) mempengerusikan Jawatankuasa]. Datuk Haji Idris bin Haji Haron: Celahan sedikit, Dato' Timbalan Menteri. Boleh?. Dato' Wong Kam Hoong: Sila. Datuk Haji Idris bin Haji Haron: Terima kasih Tuan Pengerusi, terima kasih Dato' Timbalan Menteri. Laut berarus di waktu pagi Amatlah banyak ikan tenggiri. Mulut tidak hangus berkata api Begitu juga kalau berjanji. Jadi, kalau tadi Yang Berhormat sudah berjanji hendak edarkan kepada sekolah-sekolah tetapi perlu juga Yang Berhormat ingat bahawa lagu-lagu berbentuk CD ini perlu distandardkan formatnya. Umpamanya Dondang Sayang tadi, sekarang ini Dondang Sayang ini telah ditakluki pula oleh Dondang Sayang irama baru dipanggil Dondang Sayang Mambo. Jadi kalau pergi ke Melaka, mulanya itu eloklah, [Membuat bunyi irama Dondang Sayang] tetapi bila sudah masuk hujung itu, ia sudah masuk mambo. Bila sudah mambo ini, sudah ada pengaruh budaya Barat dalam Dondang Sayang kita. Jadi standard yang piawai itu, lagu-lagu pusaka yang piawai itu perlulah ditekankan oleh pihak kementerian. Terima kasih, Tuan Pengerusi.